
ΣΥΜΜΕΤΕΧΟΥΜΕ ΜΑΖΙΚΑ ΣΤΗΝ ΠΑΝΔΗΜΟΣΙΟΥΠΑΛΛΗΛΙΚΗ ΑΠΕΡΓΙΑ ΣΤΙΣ 13 ΜΑΗ
ΟΛΟΙ ΣΤΗΝ ΑΠΕΡΓΙΑΚΗ ΣΥΓΚΕΝΤΡΩΣΗ 
ΣΤΟ ΚΤΙΡΙΟ ΤΗΣ ΠΕΡΙΦΕΡΕΙΑΣ
ΣΤΙΣ 10.30 Π.Μ.
Καλούμε όλα τα σωματεία εργαζομένων του Δημοσίου Τομέα στην Εύβοια να συμμετάσχουν δυναμικά!
· ΑΥΞΗΣΕΙΣ ΣΤΟΥΣ ΜΙΣΘΟΥΣ

· ΕΠΑΝΑΦΟΡΑ 13ου και 14ου ΜΙΣΘΟΥ

· ΝΑ ΠΑΡΘΟΥΝ ΜΕΤΡΑ ΕΝΑΝΤΙΑ ΣΤΗΝ ΑΚΡΙΒΕΙΑ ΚΑΙ ΤΗΝ ΦΟΡΟΛΗΣΤΕΙΑ

· ΟΧΙ ΣΤΟ ΝΕΟ ΠΕΙΘΑΡΧΙΚΟ ΔΙΚΑΙΟ ΠΟΥ ΕΠΙΒΑΛΛΕΙ ΤΗΝ ΣΙΩΠΗ ΤΩΝ ΕΡΓΑΖΟΜΕΝΩΝ

· ΜΑΖΙΚΕΣ ΠΡΟΣΛΗΨΕΙΣ ΜΟΝΙΜΟΥ ΠΡΟΣΩΠΙΚΟΥ

ΔΕ ΘΑ ΠΛΗΡΩΣΟΥΜΕ ΕΜΕΙΣ ΤΑ ΣΠΑΣΜΕΝΑ ΤΟΥ ΠΟΛΕΜΟΥ ΤΟΥΣ
Συναδέλφισες , συνάδελφοι

Τώρα είναι η ώρα να μιλήσουμε εμείς οι εργαζόμενοι στις δημόσιες δομές της Εύβοιας , να εκφράσουμε την αντίθεση μας στη πολιτική που μας καταδικάζει σε μισθούς πείνας ,σε ακρίβεια , σε εντατικοποίηση και υπερεργασία στις υπηρεσίες που υπηρετούμε. Την πολιτική που μετράει κέρδη και ζημιές.

Οι υπάλληλοι σε όλες τις Δομές , είτε μόνιμοι , είτε συμβασιούχοι. Οι εργαζόμενοι σε Νοσοκομεία και Κ.Υ , Α’Βαθμια και Β’Βάθμια Εκπαίδευση , σε υπηρεσίες όπως Περιφέρεια , ΕΦΚΑ , ΔΥΠΑ , Δήμους, ΔΟΥ αντιμετωπίζουμε μεγάλα και σοβαρά προβλήματα που έχουν κοινή ρίζα. 

- Τα νοσοκομεία  και τα Κ.Υ. στενάζουνυπό το βάρος της υποστελέχωσης και της ανοργανωσιάς. Στο Νοσοκομείο Χαλκίδας δεκάδες κενές θέσεις γιατρών , εκατοντάδες κενές θέσεις νοσηλευτών και λοιπου προσωπικού καθιστούν τη προσπάθεια για υψηλού επιπέδου παροχές υγείας , ΑΔΥΝΑΤΗ! Η εντατικοποίηση, τα χρωστούμενα ρεπό και άδειες είναι πάρα πολλά.

- Στην εκπαίδευση κενές θέσεις εκπαιδευτικών και δασκάλων , αναπληρωτές που αναγκάζονται να σέρνονται χλμ μακριά απο τα σπίτια τους και την οικογένεια τους, κτίρια-ερείπια και  η υποχρηματοδότηση να χτυπάει κόκκινο.

-Στην περιφέρεια  και στους Δήμους ,σε ΕΦΚΑ, ΔΟΥ, ΔΥΠΑ,  υπηρεσίες παραμένουν υποστελεχωμένες , η εξυπηρέτηση των πολιτών καθίσταται όλο και πιο δύσκολη , η εντατικοποίηση της εργασίας και οι συμβάσεις ορισμένου χρόνου διογκώνονται.

ΣΕ ΟΛΕΣ ΤΙΣ ΔΗΜΟΣΙΕΣ ΥΠΗΡΕΣΙΕΣ Η ΚΑΤΑΣΤΑΣΗ ΕΙΝΑΙ ΙΔΙΑ
ΦΤΑΝΕΙ ΠΙΑ! Η ΚΥΒΕΡΝΗΣΗ ΤΗΣ ΝΔ ΕΧΕΙ ΜΕΓΑΛΕΣ ΕΥΘΥΝΕΣ!
Την ίδια στιγμή που βλέπουμε τις υπηρεσίες μας να χειροτερεύουν , οι δαπάνες για πολεμικούς εξοπλισμούς , επιχειρηματικά συμφέροντα και σκάνδαλα, εκτοξεύονται.

· Μπορεί να μην έχουν λεφτά για πετρέλαιο στα σχολεία μας αλλά έχουν για πολεμικές αποστολές στην Ερυθρά Θάλασα κ.α.

· Μπορεί να υπάρχουν τεράστια δημοσιονομικά πλεονάσματα αλλά δεν δίνονται λεφτά για να ανεγερθούν νέα σχολικά κτίρια,νέες  δομές υγείας και πρόνοιας.

· Μπορεί οι συμβασιούχοι να καλύπτουν πάγιες και διαρκείς ανάγκες αλλά δεν μονιμοποιούνται ΑΜΕΣΑ, αντιθέτως βάζουν περισσότερα εμπόδια όπως στους εργαζόμενους στις δομές του Δήμου(βρεφονηπιοκόμους – ΚΔΑΠ- ΚΔΑΠ ΜΕΑ) και στους εργαζόμενους (σύμβουλους εργασίας) στη ΔΥΠΑ που τους στέλνουν στην ανεργία

Πρέπει να εκφραστεί  μαζική διαμαρτυρία στη πόλη της Χαλκίδας.
Οι εργαζόμενοι κερδίζουμε όταν διεκδικούμε , όταν συμμετέχουμε στις κινητοποιήσεις , οργανώνουμε τον αγώνα μας. 

· Είναι σημαντικός ο αγώνας που διεξάγεται αυτή τη στιγμή στο Νοσοκομείο της Χαλκίδας για να μην ιδιωτικοποιηθεί η σίτιση , για καλυτέρευση των όρων δουλειας με τις κινητοποιήσεις των εργαζομένων σε ΤΕΠ , Παθολογική και αλλού.

· Ο αγώνας των εργαζομένων στο Δήμο με το μαζικό συλλαλητήριο και την απεργία  για μονιμοποίηση των συμβασιούχων.
· Οι απεργιακές μάχες του προηγούμενου διαστήματος σε όλους τους χώρους δουλειας ενάντια στην αξιολόγηση στους εκπαιδευτικούς , ενάντια στις απολύσεις στις ΔΥΠΑ κ.α.

· Οι αγώνες για να μην συγχωνευτούν δομές υγείας όπως στη Κάρυστο και στη Κύμη.

Οι περιφερειακές αρχές και δημοτικές αρχές,έχουν ευθύνη για τα όσα ζούμε, πρέπει να πάρουν θέση για τα ζητήματα της Υγείας  ,της Παιδείας , της υποστελέχωσης υπηρεσιών.

Κανένας τους δεν μπορεί να λέει ότι δεν ξέρει για τα όσα βιώνουμε. Κανένας δεν μπορεί να “στρογγυλεύει” την κατάσταση. Να στέκεται θεατής και χειροκροτητής της πολιτικής της ΝΔ.
Καλούμε τα σωματεία εργαζομένων στο Δημόσιο Τομέα στην Εύβοια να πάρουν αποφάσεις συμμετοχής στη κινητοποίηση στην Περιφέρεια.
Το Ν.Τ. της ΑΔΕΔΥ να συμμετάσχει και να στηρίξει την κινητοποίηση,να συμβάλλει στην επιτυχία της κινητοποίησης.

ΣΥΛΛΟΓΟΣ ΕΡΓΑΖΟΜΕΝΩΝ ΓΕΝΙΚΟΥ ΝΟΣΟΚΟΜΕΙΟΥ ΧΑΛΚΙΔΑΣ
ΕΝΩΣΗ ΛΕΙΤΟΥΡΓΩΝ ΜΕΣΗΣ ΕΚΠΑΙΔΕΥΣΗΣ(ΕΛΜΕ) ΕΥΒΟΙΑΣ

